****

**ΠΑΠΑΔΗΜΗΤΡΙΟΥ ΘΑΝΟΣ**

**Α.Π.Ο.Ε.Λ.**

**Οι στόχοι οι οποίοι τέθηκαν στο ΑΠΟΕΛ Μολάων προέκυψαν από το συλλογικό προγραμματισμό της Διοίκησης, του προπονητή και των αθλητών.**

**Σίγουρα η εμπειρία να αγωνίζεσαι στην Α1 Ανδρών της Ε.ΚΑ.Σ.ΚΕ.ΝΟ.Π. είναι δελεαστική, ειδικά, όταν πρόκειται για ομάδα από μια μικρή επαρχιακή πόλη.**

**Βέβαια το Α.Π.Ο.Ε.Λ. έχει δείξει μια συνέχεια και μια συνέπεια για πολλά χρόνια στο άθλημα της καλαθοσφαίρισης.**

**Οι προθέσεις είναι εξ αρχής ξεκάθαρες ότι θέλουμε να παίζουν δικοί μας αθλητές χωρίς να κάνουμε άλλες προσθήκες και γνωρίζοντας τις δυσκολίες της συγκεκριμένης κατηγορίας.**

**Το έργο μας θα είναι δύσκολο όμως ο κύριος σκοπός είναι οι αθλητές μας να απολαμβάνουν το άθλημα και να περνούν καλά σε ένα ασφαλή και υποστηρικτικό περιβάλλον.**

**Στόχος μας είναι να παρουσιάσουμε ότι καλύτερο μπορούμε αλλά κυρίως να απολαύσουμε το ταξίδι στο άθλημα που τόσο αγαπήσαμε και υπηρετούμε.**

**Εύχομαι υγεία σε όλους τους αθλητές, παράγοντες, προπονητές, διαιτητές και να έχουμε ένα όμορφο, θεαματικό και ανταγωνιστικό πρωτάθλημα.**